ข้อใดไม่ใช่ปัจจัยเสี่ยงสาเหตุของโรคอัมพฤกษ์ อัมพาต ที่สำคัญ
1. หลอดเลือดแดงสมองแตก
2. ไขมันในเลือดสูง
3. ภาวะเบาหวาน
4. ภาวะความดันโลหิตสูง
5. นิสัยการบริโภคที่ไม่ถูกต้อง
คำตอบที่ถูกต้องได้แก่ 1.  เพราะว่า เพราะหลอดเลือดแดงสมองแตก เป็นสาเหตุสำคัญของโรคอัมพฤกษ์ อัมพาต ส่วนข้ออื่น ๆ เป็นปัจจัยเสี่ยงสาเหตุของโรคอัมพฤกษ์ อัมพาต ที่สำคัญ

ปัจจัยเสี่ยงสาเหตุของโรคอัมพฤกษ์ อัมพาต ที่สำคัญ ได้แก่

1. ภาวะความดันโลหิตสูง (เพิ่มโอกาสเสี่ยงต่อการเกิดโรคอัมพฤกษ์ อัมพาต 3-17 เท่า) เนื่องจากไปทำให้ผนังหลอดเลือดอ่อนแอ จึงเกิดการแตกง่ายระดับความดันโลหิตที่ถือว่าสูง ต้องเท่ากับหรือมากกว่า 140/90 มม.ปรอท

2. ภาวะเบาหวาน (เพิ่มโอกาสเสี่ยงต่อการเกิดโรค 3 เท่า) การมีระดับน้ำตาลในเลือดสูง จะทำให้ผนังหลอดเลือดหนาตัวขึ้นและตีบแคบ

3. การสูบบุหรี่ (เพิ่มโอกาสเสี่ยงต่อการเกิดโรค 2 เท่า) บุหรี่จะลดปริมาณออกซิเจนในหลอดเลือด เพิ่มความหนืดของเลือด ทำให้เลือดไหลเวียนไม่ดี ไปเลี้ยงส่วนต่างๆ ของร่างกายไม่เพียงพอ

4. ไขมันในเลือดสูงทั้งคอเลสเตอรอลและไตรกลีเซอไรด์ (เพิ่มโอกาสเสี่ยง 1.5 เท่า) จะทำให้เกิดก้อนไขมันเกาะติดกับผนังหลอดเลือด ทำให้ผนังหลอดเลือดหนาตัวขึ้นและตีบแคบ เลือดไหลเวียนไปเลี้ยงสมองไม่เพียงพอ

5. มีประวัติโรคหัวใจหรือโรคหลอดเลือดสมองมาก่อน

6. ขาดการออกกำลังกาย การออกกำลังกายช่วยเผาผลาญน้ำตาลและไขมัน ไม่ทำให้เกิดภาวะสารอาหารเกิน ช่วยเพิ่มปริมาณการไหลเวียนของเลือดและออกซิเจนในร่างกาย ช่วยลดความดันโลหิต ลดความเครียดและทำให้กล้ามเนื้อหัวใจและกระดูกแข็งแรง

7. นิสัยการบริโภคที่ไม่ถูกต้อง เช่น การรับประทานอาหารในปริมาณมากเกินไป จนทำให้อ้วน (ปกติรอบเอว ชายไม่เกิน 90 ซม. หญิง ไม่เกิน 80 ซม.) อาหารที่มีเกลือ (ปกติ ไม่เกิน 1 ช้อนชา/วัน) และไขมันสูง (การทอด น้ำมันสัตว์ เครื่องในสัตว์ กุ้ง ปลาหมึก หนังไก่ ขาหมู ทานอาหารพวกผัก ผลไม้น้อยเกินไป (น้อยกว่า 5 ส่วนต่อวัน เช่นผักสดน้อยกว่า 5 ทัพพีต่อวัน/ผักสุกน้อยกว่า 9 ช้อนโต๊ะต่อวัน) ดื่มแอลกอฮอล์ในปริมาณมากเป็นประจำ (ปกติชาย ไม่เกิน 2 แก้วต่อวัน หญิง ไม่เกิน 1 แก้วต่อวัน) ทำให้เกิดปัญหาความดันโลหิตสูง ไขมันและน้ำตาลในเลือดสูง

8. กรรมพันธุ์ ผู้ที่มีพ่อแม่ พี่น้องที่เป็นญาติสายตรง มีประวัติเป็นโรคหลอดเลือดสมองมาก่อน และใน ผู้ที่มีปัจจัยเสี่ยงมากกว่า 1 ปัจจัย จะทำให้เกิดความเสี่ยงต่อการเกิดโรคอัมพฤกษ์ อัมพาตจะเพิ่มขึ้นเป็นทวีคูณ
12.อายุรศาสตร์ (อายุรศาสตร์) - Internal Medicine